PRIMĂRIA MUNICIPIULUI SATU MARE

Arhitect Șef 

Nr. 43884/23.07.2026
În temeiul prevederilor art. 136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,  

Arhitectul Șef al Municipiului Satu Mare, formulează următorul,
RAPORT DE SPECIALITATE
la proiectul de hotărâre  privind  aprobarea documentatiei  P.U.Z. – Extindere ansamblu rezidenţial aprobat prin HCL nr.335/24.10.2024 cu introducere în intravilan şi acceptarea ofertei de donaţie, Satu Mare, nr. cad. 161746, 170410 

Potrivit prevederilor art. 47 din Legea nr. 350/2001 privind amenajarea teritoriului și urbanismul, cu modificările și completările ulterioare, Planul urbanistic zonal este instrumentul de planificare urbană de reglementare specifică, prin care se coordonează dezvoltarea urbanistică integrată a unor zone din localitate, caracterizate printr-un grad ridicat de complexitate sau printr-o dinamică urbană accentuate și cuprinde reglementări asupra zonei referitoare la:

    a) organizarea rețelei stradale;

    b) organizarea arhitectural-urbanistică în funcție de caracteristicile structurii urbane;

    c) modul de utilizare a terenurilor;

    d) dezvoltarea infrastructurii edilitare;

    e) statutul juridic și circulația terenurilor;

   
    f) protejarea monumentelor istorice și servituți în zonele de protecție ale acestora.

Având în vedere documentația înaintată de S.C.BABĂU CONSTRUCT S.R.L. prin Babău Grigor, S.C.HALMI BUILDING S.R.L. prin Halmi Mircea, înregistrată la sediul instituției prin adresa nr. 42715/16.07.2026, prin care solicită aprobarea documentației de urbanism PUZ - Extindere ansamblu rezidenţial aprobat prin HCL 335/24.10.2024 cu introducere în intravilan, Satu Mare, nr. cad. 161746, 170410 şi acceptarea ofertei de donaţie, care face obiectul prezentului proiect de hotărâre, formulez și susțin următoarele: 
Terenul studiat este în suprafaţă 4500  mp, reprezentat prin parcelele înscrise în CF. Nr. 161746, Nr. Cad. 161746, CF. Nr. 170410, Nr. Cad. 170410, proprietatea S.C.BABĂU CONSTRUCT S.R.L., S.C.HALMI BUILDING S.R.L. 

Conform extrasului CF terenul este situat în extravilanul municipiului Satu Mare și are categoria de folosință arabil extravilan.
reglementări:
- zonă de locuit cu locuinţe colective

· Zonă spaţii verzi

· Zonă parcări, accese, circulaţii rutiere şi pietonale

· Regim de înălțime : (S/D)P+2+1R/M, Hmax 15,00 m. 

· POT max 20%   CUT max 1
Aliniamente : în interiorul zonei edificabile care s-a stabilit cu o retragere de minim 12,50 m de la frontul stradal (latura vestică), o retragere de minim 6,00 m faţă de limitele laterale,  o retragere variabilă între 10,00 şi 11,00 m faţă de latura estică. 

Accesul rutier se va realiza din strada existentă pe latura vestică a amplasamentului cu respectarea profilului stradal aprobat perin HCL nr.335/2024.

Beneficiarii prin oferta de donaţie depusă se obligă să doneze suprafaţa de 16/4500 mp pentru asigurarea profilului de drum,  după cum urmează:

Halmi Building S.R.L. va dona suprafaţa de 12/3000 mp teren rezultaţi în urma dezlipirii terenului înscris în C.F.170410 Satu Mare, nr. Cad. 170410.

Babău Construct S.R.L. va dona suprafaţa de 4/1500 mp rezultaţi în urma dezlipirii terenului înscris în C.F. 161746 Satu Mare,  nr. Cad. 161746.

Se vor asigura pe parcelă proprie platforme gospodăreşti în spaţii special amenajate închise şi protejate, pentru deşeuri menajere şi pentru deşeuri reciclabile ( 5 faracţii separate)

Se vor asigura .... locuri de parcare pe parcelă proprie. La 10 locuri de parcare se va asigura o staţie de încărcare electrică.

Se va sigura o zonă pentru parcare/ garare pentru biciclete şi motociclete, precum şi pentru persoane cu dizabilităţi.

Se vor avea în vedere amenajarea zonelor verzi cu scop decorativ în procent de 15%  din suprafaţa terenului. Împrejmuirile între proprietăţi pot fi opace până la maxim 2,20 m înălţime putînd fi completate cu suprafeţe transparente până la maxim 3,00 m înălţime . Se recomandă dublarea împrejmuirilor spre domeniu public cu gard viu.

Echiparea tehnico edilitară :
Alimentarea cu apă,  gaze naturale şi energie electrică se va face prin extindere şi racordare la reţelele existente .

Documentaţia a obţinut următoarele avize:
- SC Apaserv SA
- Delgaz Grid SA

- Distribuţie Energie Electrică Romînia S.A :Acord de principiu

Aviz amplasament

- Orange România Communications S.A.

- Digi România S.A. -punct de lucru Satu Mare
- Inspectoratul pentru Situaţii de Urgenţă Someş al Judeţului Satu Mare

- Direcţia de Sănătate Publică Satu Mare

- Agenţia de Protecţie a Mediului Satu Mare

- Acord 

	- Serviciul Ecologie Urbană și Spații Verzi
           - Serviciul Administrare Căi Publice, Autorizări

- clasa de calitate

- Aviz Consiliul Judeţean

- Direcţia Judeţenă pentru Agricultură

- A.N.I.F.

- Ministerul Agriculturii şi Dezvoltării Rurale

- Direcţia Judeţeană pentru Cultura Satu Mare

- Ministerul Apărării Naţionale

- M.A.I.

- S.R.I.

- Serviciul de Telecomunicaţii Speciale

Întrucât la momentul analizării documentaţiei de către Comisia Tehnică de Amenjare a Teritoriului şi Urbanism extrasele de carte funciară nu erau afectate de sarcini, acordul sub formă autentică a numiţilor Vădeanu Ioan şi Florica, Sabău Teodor Ştefan, solicitat prin certificatul de urbanism, nu mai este necesar.

Terenul, în suprafaţă de 4500 mp este propus să se introducă în intravilan.


Documentaţia de urbanism a fost supusă dezbaterii publice după cum urmează:

· etapa pregătitoare la data de 28.07.2025

· etapa elaborării propunerilor la data de 10.11.2025

Pe perioada dezbaterii publice a fost înregistrată o sesizare de Fogaş Maria care a fost transmisă beneficiarului şi proiectantului. Aceştia au răspuns la sesizare.

Documentația a fost analizată de Comisia Tehnică de Amenajare a Teritoriului și Urbanism la data de 21.07.2026 și a obținut avizul favorabil al Arhitectului Șef nr. 19/21.07.2026.
Întrucât documentația este completă, are toate avizele solicitate, s-a încheiat procedura dezbaterii publice, are avizul favorabil al Arhitectului Șef al Municipiului Satu Mare în urma analizării în Comisia Tehnică de Urbanism și Amenajare a Teritoriului, 
Față de cele expuse mai sus, raportat și la prevederile art. 129 alin.(2) lit. c) și alin. (6) litera c) din O.U.G nr. 57/2019 privind Codul Administrativ, cu modificările și completările ulterioare potrivit cărora consiliul local avizează sau aprobă în condițiile legii documentațiile de amenajare a teritoriului și de urbanism ale localității,
Proiectul de hotărâre privind aprobarea documentației PUZ - Extindere ansamblu rezidenţial aprobat prin HCL nr.335/24.10.2024 cu introducere în intravilan şi acceptarea ofertei de donaţie, Satu Mare, nr. cad. 161746, 170410 

se înaintează Consiliului Local al municipiului Satu Mare cu propunere de aprobare.
Arhitect Şef al Municipiului Satu Mare
Arh. Burgye Ştefan
Întocmit/Red,
Mariana Roman
1
1

